เอียน เดอ แคสต์เกอร์

เอียน เดอ แคสต์เกอร์ (; ; เกิด 29 ธันวาคม พ.ศ. 2530),  เป็นนักแสดงชาวสก็อต เขาเป็นที่รู้จักจากบทบาทในภาพยนตร์เรื่อง เชลล์ (2012), ในความกลัว (2013), ไม่จบอย่างมีความสุขอีกต่อไป (2013), ลอสต์ ริเวอร์ (2014), และ โอเวอร์ลอร์ด (2018) ตั้งแต่ปี ค.ศ. 2013 ถึง 2020 เขาได้รับบทเป็น ลีโอ ฟิตซ์ ในซีรีส์โทรทัศน์เรื่อง ชี.ล.ด์. ทีมมหากาฬอเวนเจอร์ส

ประวัติ 
เดอ แคสต์เกอร์ เกิดที่กลาสโกว์ เขามีเชื้อสายเบลเยียมตามปู่ของเขา เขามีแฝดหญิงคนหนึ่ง และพี่ชายอีกสองคน พ่อแม่ของเขาเป็นแพทย์ทั้งคู่ แม่ของเขา ดร.ลินดา เดอ แคสต์เกอร์ เป็นผู้อำนวยการสาธารณสุข (DPH) ให้กับ NHS Greater Glasgow and Clyde คณะกรรมการสุขภาพที่ใหญ่ที่สุดในสกอตแลนด์ และเธอยังเป็นเธอเป็นศาสตราจารย์กิตติมศักดิ์ให้กับมหาวิทยาลัยกลาสโกว์

เอียน เดอ แคสต์เกอร์ ได้เข้าเรียนที่โรงเรียนประถมฮิลเฮด และได้สำเร็จการศึกษาระดับสูงสุดของระดับอาชีวศึกษา (HND) ในสาขาศิลปะการแสดงที่วิทยาลัยแลงไซด์

การทำงาน 

เดอ แคสต์เกอร์ ได้เริ่มแสดงอย่างมืออาชีพในภาพยนตร์สั้นของ BBC เรื่อง บิลลี่ และ ซอร์บา เมื่ออายุได้เก้าปี (ค.ศ. 1996) ตามด้วยบทบาทรองในภาพยนตร์สยองขวัญ คอมเมดี้ เดอะ ลิตเติล แวมไพร์ และในปี ค.ศ. 2000 เขาได้แสดงในซีรีย์ ลิป เซอร์วิส ในปีถัดมาเขาได้ปรากฎตัวในบท อดัม บาร์โลว์ ใน โคโรเนชั่น สตรีท ละครโทรทัศน์ที่มีผู้รับชมมากที่สุดและยาวนานที่สุดของสหราชอาณาจักร เขาปรากฎตัวใน 54 ตอนในระหว่างปี ค.ศ. 2001 และ 2003 ก่อนที่บทบาทจะถูกแทนที่ด้วยนักแสดงที่โตกว่า

เขาได้เล่นบทนำในซีรีย์ BBC ที่ได้รับรางวัลบาฟตา เรื่อง เดอะ เฟดส์ และ ยัง เจมส์ เฮอร์ริออต ภายหลังเขาได้รับการเสนอชื่อเข้าชิงรางวัล บาฟตา สก็อตแลนด์ สาขานักแสดง/นักแสดงนำชายยอดเยี่ยม – โทรทัศน์

ในปี ค.ศ. 2013 เขาได้ปรากฎในภาพยนตร์สยองขวัญแนวจิตวิทยา อิน เฟียร์ ฉายรอบปฐมนิทัศน์ที่งานเทศกาลภาพยนตร์ซันแดนซ์ ในปีเดียวกัน เดอ แคสต์เกอร์ได้แสดงใน ฟิลธ์ ("ผมเป็นแฟนตัวยงของเออร์ไวน์ เวลส์และ[...]ผมต้องเล่นทุกฉากกับเจมส์ แม็กอะวอยซึ่งมีความหมายกับผมมาก") และ ไม่จบอย่างมีความสุขอีกต่อไป ซึ่งภายหลังได้รับการเสนอชื่อเข้าชิงรางวัลบาฟตา สก็อตแลนด์ ในครั้งนี้ถูกเสนอชื่อเข้าในสาขานักแสดงยอดเยี่ยม – หมวดภาพยนตร์ และเขายังได้ปรากฎในมิวสิควิดีโอเพลง Please Don't Say You Love Me ของเกเบรียล แอพลิน

ในการไปลอสแองเจลิสครั้งแรกของเขา เขาได้ไปคัดตัวสำหรับซีรีส์โทรทัศน์เรื่อง ชี.ล.ด์. ทีมมหากาฬอเวนเจอร์ส (2013-2020) ในบท ลีโอ ฟิตซ์ ในฐานะหนึ่งในตัวละครหลักในซีซั่น 1-6 ในขณะที่ซีซั่น 7 นั้นเขาได้ปรากฎตัวเป็นแขกรับเชิญเนื่องจากปัญหาเรื่องตารางเวลางาน นอกจากนั้นเขายังได้ปรากฎตัวในบทลีโอ ฟิตซ์ในการ์ตูนอนิเมชั่น ดิ อัลทิเมต สไปเดอร์-แมน ปะทะ ซินนิสเตอร์ซิกซ์ โดยเอียน เดอ แคสต์เกอร์เป็นผู้ให้เสียง

ในปี ค.ศ. 2014 เขาได้เล่นบทนำในการภาพยนตร์กำกับเรื่องแรกของไรอัน กอสลิงเรื่อง ลอสต์ ริเวอร์ ฉายรอบปฐมทัศน์ในการแข่งขัน อัน เซอร์เทน เรการ์ด ใน เทศกาลภาพยนตร์เมืองคานส์ครั้งที่ 67

ในปี ค.ศ. 2018 เขาได้ร่วมแสดงในภาพยนตร์แนวสงคราม/สยองขวัญ ของ เจ.เจ. แอบรัมส์ เรื่อง โอเวอร์ลอร์ด และได้รับการเสนอชื่อเข้าชิงสองรางวัลจากงานประกาศรางวัล แซทเทิร์นอวอร์ด ปี 2019

ในปี ค.ศ. 2020 เขาได้แสดงเป็นวัยหนุ่มของ ดักลาส ปีเตอร์สัน ในมินิซีรีย์ของ BBC One เรื่อง อัส ที่อิงจากนิยายของ เดวิด นิโคลส์  และในปีเดียวกัน เขาก็ได้แสดงคู่กับ ฮิว ลอรี ใน PBS Masterpiece/BBC One ซีรีย์การเมือง/ระทึกขวัญ โรดคิล และหลังจากปิดกอง โรดคิล เขาก็ได้ไปถ่ายภาพยนตร์สั้นสยองขวัญ อัพสแตร์

เดอ แคสต์เกอร์ จะได้รับบทนำในซีรีย์สามตอนของ BBC One The Control Room ตอนนี้ยังอยู่ในระหว่างการถ่ายทำที่สก็อตแลนด์  และเครือข่ายพ็อดแคสต์เชื้อสายฝรั่งเศส-อเมริกันอย่าง Paradiso Media ได้กล่าวว่าเอียน เดอ แคสต์เกอร์จะได้แสดงเป็นนักแสดงรับเชิญใน Conference Call ที่เป็นการดัดแปลงเนื้อหาจากพ็อดแคสต์ภาษาฝรั่งเศสยอดนิยมอย่าง Conf Call มาเขียนบท โดยในงานนี้นั้น ยังถือว่าเป็นการพบกันอีกครั้งของเหล่านักแสดงจาก ชี.ล.ด์. ทีมมหากาฬอเวนเจอร์ส  อันได้แก่ เจฟฟ์ วอร์ด, เอลิซาเบธ เฮนสตริดจ์, และ คลาร์ก เกรกก์

ผลงานการแสดง

ภาพยนตร์

รายการโทรทัศน์

วิดีโอเกม

มิวสิควิดีโอ

รางวัลและการเสนอชื่อ

อ้างอิง

แหล่งข้อมูลอื่น 

 
 Iain De Caestecker ที่Instagram (official)
 Iain De Caestecker ที่Twitter (official)

นักแสดงสก็อต
บุคคลที่เกิดในปี พ.ศ. 2530
จักรวาลภาพยนตร์มาร์เวล